32003R0047
L 007/64
JURNALUL OFÍCIAL AL UNIUNII EUROPENE
REGULAMENTUL (CE) NR. 47/2003 AL COMISIEI
din 10 ianuarie 2003
de modificare a anexei I la Regulamentul (CE) nr. 2200/96 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), modificat ultima dată de Regulamentul (CE) nr. 545/2002 (2), în special articolul 2 alineatul (3),
întrucât:
(1)
Anexa I la Regulamentul (CE) nr. 2200/96 stabilește lista produselor destinate să fie livrate în stare proaspătă către consumator și care fac obiectul unor standarde.
(2)
Ambalajele destinate consumatorului care conțin diferite soiuri de fructe și legume se dezvoltă pe piață și permit să se răspundă cererii anumitor consumatori.
(3)
Loialitatea tranzacțiilor implică faptul ca fructele și legumele proaspete vândute în același ambalaj să fie omogene în ceea ce privește calitatea. Acest lucru face necesar să se extindă lista produselor care fac obiectul standardelor de comercializare pentru a include alte produse în cazul în care acestea sunt prezentate în ambalaje de vânzare amestecate cu produse incluse deja în lista respectivă.
(4)
Anexa I la Regulamentul (CE) nr. 2200/96 trebuie modificată în consecință.
(5)
Măsurile prevăzute de prezentul regulament sunt în conformitate cu avizul Comitetului de gestionare a fructelor și legumelor,
ADOPTĂ PREZENTUL REGULAMENT:
Articolul 1
La anexa I la Regulamentul (CE) nr. 2200/96, se adaugă următorul text:
„Alte produse, menționate la articolul 1, în cazul în care sunt prezentate în amestec, într-un ambalaj de vânzare cu o greutate netă mai mică de trei kilograme, cu cel puțin unul dintre produsele menționate în prezenta anexă.”
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 ianuarie 2003.